Ban ya iku piranti kang nutupi velg rodha. Ban kalebu pérangan wigati saka wahana dahrat. Ban gunané kanggo ngurangi getaran kang disebabaké dalan kang ora alus utawa akèh jeglongané. Saliyané iku ban uga kena kanggo njaga rodha lan ndadékaké rodha ora gampang aus lan rusak. Ban uga bisa njaga kestabilan anatarané kendaraan karo lemah saéngga gampang anggoné obah lan ngundhakaké percepatan.
Akéh-akéhé ban mligi kang minangka kendaraan bermotor, digawé saka karèt sintetik, nanging ana uga kang digawé saka bahan liyané kaya ta waja.

Sajarah ban 
Nalika taun 1839, Charles Goodyear bisa nemu téknik vulkanisasi karèt. Vulkanisasi iki asalé saka tembung Vulkan kang tegesé déwa api ing agama wong Romawi. Nanging Goodyear ora jenengi penemuané iku kanthi jeneng vulkanisasi nanging karét kang tahan geni. Jeneng Goddyear banjur diabadiaké dadi jeneng perusahaan karét kang misuwur ing Amérikah Sarékat ya iku Goodyear Tire and Rubber company. Perusahaan iki dibangun karo Frank Seiberling nalika taun 1898. Goodyear Tire & Rubber Company wiwit dibangun taun 1898 nalika Frank Seiberling tuku pabrik kang sepisanan perusahaan iki. Dhèwèké nggunakaké dhuwit siléhan saka ipéné.

Nalika taun 1845 Thomson lan Dunlop nciptakaké ban kang nalika semana diarani ban urip tegesé ban kang duwé gronggongan udara. Kanthi penemuan iki Thomson lan Dunlop diarani Bapak Ban. Kanthi ngrembakané téknologi Charles Kingston Welch nemu ban njero, déné William Erskine Bartlett nemu ban njaba.

Cathetan suku 

 
Otomotif